น้อง 2 เดือน 9 วัน นมจะดูดหลังร้องไห้เท่านั้น ประมานวันละ5-6ครั้ง ตอนกลางคืนไม่หลับ นมไม่ดูด น้องไห้เป็นช่วงๆ แบบนี้ปกติไหมค่ะ ถ้าผิดปกติควรเเก้ไขอย่างไร?
สวัสดีค่ะ การให้นมบุตรในช่วง 2 เดือนแรกนั้น ควรให้บุตรกินแต่น้ำนมแม่เท่านั้น และควรให้นมทุก 3-4 ชั่วโมง โดยการให้นมบุตรแต่ละครั้งควรให้ประมาณ 15 นาทีต่อข้าง และให้ลูกดูดจนเกลี้ยงเต้าสัญญาณว่าการให้นมบุตรเพียงพอ คือทารกน้ำหนักขึ้นตามเกณฑ์ นอนหลับสนิท ปัสสาวะ 6-8 ครั้งต่อวันเป็นสีใส อุจจาระเป็นสีเหลืองเหลว 3-4 ครั้งต่อวันหากน้ำหนักลูกไม่ขึ้นตามเกณฑ์ ร้องไห้งอแงทั้งวันไม่นอน อาจเป็นสัญญาณว่าการให้น้ำนมไม่เพียงพอ ควรปรึกษาแพทย์หรือพยาบาลใกล้บ้านเพื่อขอคำแนะนำเรื่องการให้นมบุตรอีกครั้ง